Ponedjeljak, 14. 3. 2022.

1. sat ***Hrvatski jezik***

Veliko i malo tiskano slovo DŽ,dž - spoznavanje



**Uvodni dio**



Imenuj što se nalazi na slikama.

Koji glas je zajednički svim riječima?


Danas ćeš se upoznati sa glasom i slovom DŽ dž.

**Glavni dio**

Pročitaj pjesmu na 64. stranici početnice.

U kojim se još riječima čuje glas DŽ dž? Znate li vi još koju riječ u kojoj je glas DŽ?

TRAŽIM GLAS – imenuj sličice, rastavi riječ na slogove. Pokazuj za svaki glas jedan prst. Odredi je li glas na početku, u sredini ili na kraju riječi.

 Pogledaj kako se piše veliko i malo tiskano slovo DŽ dž.

Kakva je razlika između velikog i malog tiskanog slova DŽ dž?

Piši slovo DŽ dž po zraku i stolu.

TRAŽIM SLOVO – u početnici pronađi u riječima slovo DŽ dž i odredi gdje se u riječi nalazi glas DŽ dž.

Pogledaj slike, imenuj što je na slikama i odredi gdje u riječi se nalazi glas DŽ dž: https://www.e-sfera.hr/dodatni-digitalni-sadrzaji/37463ee6-b770-4e5b-b1af-db1185b38c8f/

Pogledaj kako pravilno napisati veliko i malo tiskano slovo DŽ dž u PIŠEM SLOVA: https://www.e-sfera.hr/dodatni-digitalni-sadrzaji/37463ee6-b770-4e5b-b1af-db1185b38c8f/

PIŠEM SLOVA: https://www.e-sfera.hr/dodatni-digitalni-sadrzaji/37463ee6-b770-4e5b-b1af-db1185b38c8f/Pogledaj kako smještamo veliko i malo tiskano slovo DŽ dž u crtovlje tvoje pisanke.

Ispiši dva retka u svojoj početnici na 64. stranici. A zatim dva retka u svoju pisanku.

Pazi kako držiš olovku, budi uredan/uredna!

Pročitaj rečenice u početnici na 65. stranici.

Što sve skrivaju džepovi? Kada džepovi skrivaju ruke? Što sve ima džepove? Može li u džepove stati džip? Što ti skrivaš u džepovima?

Riješi 7. i 8. zadatak u početnici na 65. stranici.

VJEŽBANJE

Odgovori na pitanja u pisanku velikim tiskanim slovima.

ŠTO SU DŽEPOVI?

ŠTO SKRIVAJU DŽEPOVI?

DŽEPOVI SU PRAVI ČAROBNJACI.

SKRIVAJU IGRAČKE I SLIČICE.

Pazi da na pitanja odgovoriš punom rečenicom. Ne zaboravi rečenični znak!

**Završni dio**

Smisli kratku priču u kojoj ćeš upotrijebiti riječi: džip, džungla, pandže.

2. sat ***Matematika***

Analiza pisane provjere

3. sat ***Tjelesna i zdravstvena kultura***



Penjanje i silaženje po švedskim ljestvama

Ciklička kretanja različitim tempom do 1 min.

**Uvodni dio**

Razgibaj se uz pjesmicu Glava, ramena, koljena i stopala: https://www.youtube.com/watch?v=6bCsZZwC4t0

**Glavni dio**

PENJANJE NA ŠVEDSKE LJESTVE DO SREDINE I SILAŽENJE

Za ovu vježbu su ti potrebne ljestve i pomoć ukućana.

Pogledaj kako vježba izgleda i pokušaj ju izvesti.

https://youtu.be/sXRqaJWfirc

HODANJE I TRČANJE U VALOVIMA

Na dogovoreni znak kreni hodati do prve crte koju si naknadno označio/označila, nakon toga trčeći do druge crte, zatim hodajući do treće crte i ponovno trčeći do četvrte crte.

SVLADAVANJE ZAPREKA

Postavi konopac između dvije stolice, zatim trči do konopca ispod kojega se moraš provući, zatim vijugavo trči između 3 stalka. Kad obiđeš posljednji stalak, trči na svoje mjesto.

**Završni dio**

*„Rukometaš!“,* zauzmi držanje karakteristično za rukometaša.

Pokušaj s još nekim sportašem! Uključi ukućane u igru pa odaberite najboljega.